jkorsvik/nowiki_second_scrape_merged huggingface dataset:
Odd Birger Grønli

Odd Birger Grønli (født 12. juni 1953 i Steinkjer) er en norsk journalist, redaktør og forfatter. Han startet som  journalist i Trønder-Avisa i 1979, NRK Nord-Trøndelag i 1983, der han ble distriktssjef i 1990 og programredaktør  1997. Siden 1. august 2003 har han vært redaktør i Steinkjer-Avisa.
Han har utdanning fra medialinja ved Distriktshøgskolen i Volda (1977), nordisk grunnfag ved Telemark distriktshøgskole (1978) og nordisk mellomfag ved Universitetet i Trondheim (1979).


== Bibliografi ==
Grønli har også skrevet flere bøker:

I skyggen av Nora (1989), [et portrett av Laura Kieler] – som vinteren 2003 ble satt opp som teaterstykke av Trøndelag Teater.
En by i Norge – Steinkjer-portretter (2000)
Idealist og steinkjerpatriot: Steinkjers grunnlegger [Morten Smith Petersen] (2006)
En by i Norge – tid for Steinkjer (2006)


== Eksterne lenker ==
Om Odd Birger Grønli i Steinkjerleksikonet
Tone Angell Jensen

Tone Angell Jensen (født 17. august 1954 i Svolvær) er en norsk journalist.
Hun gikk tidlig ut i arbeid, og hun jobbet som flyvertinne i Widerøe før hun utdannet seg til statsviter og journalist.Hun har vært journalist, nyhetsredaktør og kommentator i Nordlys i Tromsø. Hun har også vært informasjonssjef i Sparebanken Nord-Norge, distriktsredaktør i NRK Troms og Finnmark, sjefredaktør og administrerende direktør i Avisa Nordland i Bodø i tre år og sjefredaktør og administrerende direktør i avisa Fremover i Narvik i tre og et halvt år.Tone Angell Jensen fikk, sammen med kollega Linda Vaeng Sæbbe, i september 2012 Amedias journalistpris etter en serie avsløringer om regnskapsmanipulasjon i Troms Kraft og datterselskapet Kraft og Kultur.Hun var oppnevnt som medlem av PFU for Norsk redaktørforening fra 2014 til 2016.


== Referanser ==
Fylkesvei 353 (Østfold)

Fylkesvei 353 i Østfold gikk mellom Berg og Strømshaug i Råde kommune. Veiens lengde var 4,9 km.
2019 ble veien erstattet av fylkesvei 1078 og fylkesvei 349.


== Kommuner og knutepunkter ==

 RådeTesalaveien 


== Referanser ==


== Eksterne lenker ==
Vegvesenets vegkart
Fylkesvei 1084

Fylkesvei 1084 går mellom Ørmen og Grettland i Fredrikstad kommune.
Frem til 2019 hadde veien betegnelsen fylkesvei 358.


== Kommuner og knutepunkter ==

 FredrikstadElindveien 

 RådeElindveien 

 FredrikstadElindveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1084
(no) Statens vegvesen – trafikkmeldinger
Krisztián Németh

Krisztián Németh (født 5. januar 1989 i Győr) er en ungarsk fotballspiller som spiller for Al-Gharafa SC i Qatar. 


== Karriere ==


=== Liverpool ===
Németh ble signert fra den ungarske klubben MTK etter sesongslutt i 2007, sammen med klubbkamerat Andras Simon. Begge spillerne signerte 3-årskontrakter.
Nemeth spilte sin første kamp for Liverpools førstelag i en uavgjort og målløs treningskamp borte mot Villarreal 30. juli 2008. 
Den ungarske landslagstreneren Erwin Koeman gikk ut i august 2008, og sa at Nemeth trengte førstelagserfaring borte fra Liverpool, og anbefalte Nemeth å gå på utlån fra Merseyside-klubben. Samtidig var Nemeth koblet til en mulig låneopphold hos Leeds United.26. januar 2009 bekreftet Liverpool at Nemeth hadde gått på et lån på en måned til Blackpool. Bare to dager senere i Nemeths debut ble han hardt skadet da han brakk kjeven i en kamp mot Queens Park Rangers.Etter returen til Liverpool spilte ungareren for reservelaget, men mot slutten av sesongen 2008-2009, ble han flyttet opp og begynte å trene sammen med førstelaget.Sesongen 2009-2010 var Németh utlånt til AEK Athen før han i august 2010 ble solgt til Olympiakos.


=== Landslagsspill ===
Krisztian var en av stjernene i den ungarske U-17-troppen, som spilte under UEFAs EM for U-17 i Luxembourg.
Han ble tatt ut i Ungarns EM-tropp til EM i Frankrike 2016.


== Meritter ==
MTK Hungária FC
Ungarsk serie: Sølvmedalje 2006-07Liverpool
Ungdomslaget
Dallas Cup vinner: 2008
Reservelaget
Premier Reserve League Nationalmestre: 2007-08
Premier Reserve League North mestre: 2007-08Personlige utmerkelser

Årets unge ungarske spiller: 2006
Årets unge Liverpool-spiller: 2008
Årets Liverpool-reserver-spiller: 2007-08


== Referanser ==


== Eksterne lenker ==
(en) Krisztián Németh – FIFA 
(en) Krisztián Németh – UEFA 
(en) Krisztián Németh – Major League Soccer 
(en) Krisztián Németh – Transfermarkt 
(en) Krisztián Németh – national-football-teams.com 
(en) Krisztián Németh – WorldFootball.net 
(en) Krisztián Németh – FootballDatabase.eu 
(en) Krisztián Németh – Soccerway 
(en) Krisztián Németh – EU-Football.info 
(en) Krisztián Németh – FBref 
(en) Liverpool sin hjemmeside om Németh
Fylkesvei 1102

Fylkesvei 1102 går mellom Ørmen og Torp i Fredrikstad kommune.
Frem til 2019 hadde veien betegnelsen fylkesvei 407.


== Kommuner og knutepunkter ==

 FredrikstadØrmenveien 

Kolbergveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1102
(no) Statens vegvesen – trafikkmeldinger
András Simon

András Simon (født 30. mars 1990 i Salgótarján) er en ungarsk fotballspiller som for tiden spiller for Liverpool FC sitt reservelag. Han ble signert fra den ungarske klubben MTK etter sesongslutt i 2007, sammen med klubbkamerat Krisztian Nemeth. Simon har spilt for Ungarns U-17 og U-19 landslag.


== Referanser ==


== Eksterne lenker ==
(en) Andras Simon – UEFA 
(en) Andras Simon – Transfermarkt 
(en) Andras Simon – FootballDatabase.eu 
(en) Andras Simon – Soccerway 
(en) Andras Simon – FBref
Fylkesvei 409 (Østfold)

Fylkesvei 409 i Østfold gikk mellom Slevik og Frydenberg i Fredrikstad kommune. Veiens lengde var 15,9 km.
2019 ble em delstrekning av veien del av fylkesvei 381, resten fikk betegnelsen fylkesvei 1104.


== Kommuner og knutepunkter ==

 Fredrikstad
Kjenneveien 

Torpelia 

Skogstrandveien 

  Kjølberg (2,6 m) under Østfoldbanen


== Referanser ==


== Eksterne lenker ==
Vegvesenets vegkart
Powermad

Powermad er et speed metal band fra Minneapolis, Minnesota, USA. Bandet har ofte blitt kalt et innovativt og ofte glemt speed metal band. Bandets intrikate gitarriff er kraftig influert av thrash metal band som Metallica og Testament. Vokalist Joel DuBay sin stemme er lett gjenkjennelig med sin blanding av sang og høye skrik.


== Historie ==
Bandet startet i 1984.
I 1986 ga de ut en EP på plateselskapet Combat Records. Combat Records ga ut demoer med ymse band på den tiden, i en serie de kalte Boot Camp. Demoen inneholder fire låter inkludert Gimme Gimme Shock Treatment som er en coverlåt originalt utgitt av Ramones.
Like etter Boot Camp skrev de under på en kontrakt med Reprise Records og ga ut EP-en The Madness Begins i 1988. EP-en ble etterfulgt av albumet Absolute Power i 1989. Absolute Power er Powermad sitt eneste fullengdealbum per tidlig 2008. Utgivelsen av Absolute Power resulterte i en god del gode kritikker, og en åpningsturné for Overkill i USA. Powermad slo aldri skikkelig igjennom, men utgivelsene deres anses som samleobjekter for samlere av thrash metal og speed metal.
I 2007 startet Powermad igjen etter en pause på godt over 15 år. Et nytt album er under innspilling, men noen utgivelsesdato er ikke nevnt ennå. Powermad opptrådte på Bang Your Head!!! festivalen sommeren 2007 i Balingen, Tyskland.
9. februar 2008 la Powermad ut en lenke for gratis nedlasting av The Madness Begins... og Absolute Power i sin blogg på MySpace.
23. juni 2011 oppdaterte Powermad sin offisielle nettside med et nytt design. I tillegg har de lagt ut en ny single, Soul Descending, som er gjort tilgjengelig som video (YouTube), mov, mp3 og på nettsiden. I den samme oppdateringen opplyser Joel DuBay at Dirk VerBeuren spiller trommer i Powermad.


== Bandmedlemmer ==


=== Nåværende ===
Joel DuBay – vokal & gitar (1984–)
Todd Haug – gitar (1984–)
Jeff Litke – bass (1984–)
Dirk VerBeuren – trommer (2011–)


=== Tidligere ===
Bill Hill – gitar (1984–1987)
Adrian Liberty – trommer (1984–1990)
John Macaluso – trommer (John Macaluso spilte trommer på albumet Absolute Power. med unntak av Failsafe) (1989)
Dodd Lowder - trommer (2007-2011)


== Diskografi ==


== Eksterne lenker ==
(en) Offisielt nettsted 
(en) Powermad på Discogs 
(en) Powermad på MusicBrainz 
(en) Powermad på Encyclopaedia Metallum 
(en) Powermad på Spotify 
(en) Powermad på AllMusic
Fylkesvei 1108

Fylkesvei 1108 går mellom Ørebekk og Viker i Fredrikstad kommune.
Traséer: Ørebekk – Åle (2,8 km), Åle syd – Viker (2,8 km)
Frem til 2019 hadde veien betegnelsen fylkesvei 413.


== Kommuner og knutepunkter ==

 Fredrikstad


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1108
(no) Statens vegvesen – trafikkmeldinger
Mikel San José

Mikel San José Domnguez (født 30. mai 1989) er en spansk fotballspiller som fra 28. mai 2021 er klubbløs.


== Klubbfotball ==


=== Liverpool ===
Han ble hentet inn fra den spanske klubben Athletic Bilbao. Sesongen 2008-2009 ble en av hans beste på reservelaget, og han ble regnet som en av de beste spillerne der.I slutten av januar 2009 var San Jose nesten lånt ut til sin gamle klubb for resten av sesongen 2008-2009. Leieavtalen ble imidlertid ikke formalisert av de to klubbene, og San Jose forble i Merseyside.


== Landslaget ==
Han ble tatt ut i Spanias EM-tropp til EM i Frankrike 2016.


== Referanser ==


== Eksterne lenker ==
(en) Mikel San José – UEFA 
(en) Mikel San José – Transfermarkt 
(en) Mikel San José – national-football-teams.com 
(en) Mikel San José – FootballDatabase.eu 
(en) Mikel San José – Soccerway 
(en) Mikel San José – EU-Football.info 
(en) Mikel San José – FBref 
(es) Mikel San José – as.com 
(en) Liverpool sin hjemmeside om San Jose
Egil Stenshagen

Egil Stenshagen (født 9. oktober 1947) er en tidligere rallycrossfører og er blant annet tidligere dobbelt Europamester i rallycross. Han er nå bilforhandler på Skøyen i Oslo for BMW  og en rekke andre bilmerker, blant andre Honda, Nissan, Volvo, Renault og Range Rover.


== Meritter ==
1982 Europamester i rallycross (VW Golf GTI 1.6)
1983 Europamester i rallycross (VW Golf GTI 1.8)


== Referanser ==


== Eksterne lenker ==
(en) Egil Stenshagen – eWRC-results.com
Fylkesvei 1160

Fylkesvei 1160 går mellom Bilet i Fredrikstad og Heia i Sarpsborg kommune. Veiens lengde er 7,2 km.
Frem til 2019 hadde veien betegnelsen fylkesvei 536.


== Kommuner og knutepunkter ==

 Fredrikstad

 SarpsborgSkadalsveien 

 Østfoldbanen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1160
(no) Statens vegvesen – trafikkmeldingeri Google Maps
Washington, DCs flagg

Washington, DCs flagg er hvitt og har tre røde stjerner over to striper (bjelker) i rødt. Flagget ble innført 15. oktober 1938. Det er i størrelsesforholdet 10:19, men proporsjonene kan variere.
Washington, D.C.s flagg er basert på slektsvåpenet til USAs første president, George Washington. Familien hans førte dette våpenskjoldet som det engelske College of Arms i 1592 tildelte en Laurence Washington,  Sulgrave Manor, Northamptonshire, England. Det har vært hevdet at innholdet i skjoldet, stjerner og bjelker, inspirerte motivet i USAs flagg, men dette er ikke dokumentert.
Flagget ble innført etter at kongressen i 1938 nedsatte en komite for å finne fram til et egnet flagg for distriktet, fordi det ikke hadde hatt eget flagg siden det ble opprettet i 1790. En konkurranse om flagget ble vunnet av Charles A.R. Dunn. Han hadde allerede i 1921 framsatt forslag om motivet basert på president Washingtons våpenskjold.


== Litteratur ==
The Flag for the District of Columbia. Approved, October 15, 1938, 1938
Whitney Smith: The Flag Book of the United States — The Story of the Stars and Stripes and the Flags of the Fifty States, 1970
Nikolaj Mikhajlov

Nikolaj Mikhajlov (bulgarsk Николай Михайлов, født 28. juni 1988 i Sofia) er en bulgarsk fotballspiller som spiller målvakt for Levski Sofia. Mikhajlov er sønn av Borislav Mikhajlov, den tidligere spilleren som har flest landskamper for Bulgaria og som er lederen av det bulgarske fotballforbundet. Spilleren ble sterkt kritisert etter flere blundere i kamper for Levski, og mange følte at han ble beskyttet av sin mektige far. 
Nikolaj Mikhajlov signerte en tre-årskontrakt for Liverpool, og vil få tøff konkurranse av både Reina og Carson om målvaktsplassen, derfor må man regne med at han er tiltenkt en rolle som tredjemålvakt. Han har spilt én landskamp for Bulgaria. Det ble etterhvert spørsmålstegn om Mikhajlov ville få arbeidstillatelse.


== Trivia ==
Mikhajlov startet fotballkarrieren som angripsspiller hos Reading. Faren, Borislav, var målvakt for den engelske klubben, og da spilte Nikolaj i angrepsrekka på aldersbestemte Reading-lag.


== Referanser ==


== Eksterne lenker ==
(en) Nikolaj Mikhajlov – UEFA 
(en) Nikolaj Mikhajlov – Transfermarkt 
(en) Nikolaj Mikhajlov – national-football-teams.com 
(en) Nikolaj Mikhajlov – WorldFootball.net 
(en) Nikolaj Mikhajlov – Soccerbase.com 
(en) Nikolaj Mikhajlov – FootballDatabase.eu 
(de) Nikolaj Mikhajlov – fussballdaten.de 
(en) Nikolaj Mikhajlov – Soccerway 
(en) Nikolaj Mikhajlov – EU-Football.info 
(tr) Nikolaj Mikhajlov – Mackolik.com
Gunnar Eggen

Gunnar Eggen (født 3. januar 1946) er en norsk travtrener og kusk med stall på Norges hovedbane Bjerke Travbane i Oslo. Antall seire: 5546.
I 1988 vant Eggen storløpet Oslo Grand Prix med varmblodshesten «Sugarcane Hanover». Han vant også det mest kjente løpet, «March of Dimes Trot» med «Sugarcane Hanover» De stilte også til start i det svenske Elitloppet, der de kom på andreplass. 


== Eksterne lenker ==
Om Gunnar Eggen fra Bjerkebanen
Gunnar Eggen i Store norske leksikon
Ellesmere Port

Ellesmere Port er en stor industriby og lastehavn i distriktet Ellesmere Port and Neston, Cheshire, England. Byen ligger nord for Chester, og har 64 100 innbyggere (2001). Byen ligger ikke langt fra grensen til Wales, og flere av byens innbyggere er walisere. 


== Beskrivelse ==
Byen er hovedsakelig industriell, og er dominert av Shells oljeraffineri på Stanlow og et tidligere ICI kjemisk verksted. Byen er også hjemsted for en Vauxhall Motors-fabrikk, hvor Vauxhall Astra produseres for Storbritannia. Det er noen turistattraksjoner bl.a. båtmuséet og «Blue Planet Aquarium».


== Historie ==
Byen Ellesmere Port ble stiftet som en utpost mot havet etter at Ellesmerekanalen ble bygget. Kanalen ble designet av William Jessop og Thomas Telford, for å binde sammen elvene Severn, Mersey og Dee. Bare Mersey og Dee ble bundet sammen, i 1795, forbindelsen til Severn ble aldri fullført. Kanalen ble forbundet til Mersey i en landsby med navnet Netherpool, og 'the basin' (trenger oversettelse) var kjent som Whitby Locks. 
Landsbyen Netherpool endret gradvis til «Port of Ellesmere», og fra det 19. århundre til Ellesmere Port. Det hadde vært bosetning i området siden Domesday Book ble skrevet. Mange av landsby- og stedsnavnene i området stammer fra gammelnorrønt, i likhet med store deler av Wirral-halvøya, som har vært bebodd av vikinger. 
Etter åpningen av Manchesterkanalen i 1894 og oljeraffineriet på Stanlow på 1920-tallet vokste byen slik at fikk Great & Little Sutton, Hooton, Whitby, Overpool og Rivacre som forsteder. I 1962 økte behovet for boliger enormt etter at Vauxhall Motors
åpnet fabrikk i Ellesmere Port.
De siste 20 årene har flere fabrikker stengt, og arbeidsplasser gått tapt, men befolkningen har økt og det har kommet mange nye butikker. Likevel er næringslivet i Ellesmere Port fortsatt basert på industri.


== Vennskapsbyer ==
, Reutlingen, Tyskland


== Kjente innbyggere ==
John Prescott, gikk på skole i Ellesmere Port.
Rob Jones


== Eksterne lenker ==
(en) Ellesmere Port – kategori av bilder, video eller lyd på Commons 
Ellesmere Port Standard (lokalavis)
Båtmuseet
Blue Planet Aquarium
Aktiva

Aktiva (entallsform: aktivum; engelsk: asset) er et regnskapsmessig uttrykk for eiendeler eller rettigheter som har formuesverdi.Eiendelene (aktiva) deles som hovedregel inn i anleggsmidler og omløpsmidler. Anleggsmidler deles videre inn i immaterielle eiendeler, varige driftsmidler og finansielle anleggsmidler, og anleggsmidler er eiendeler bestemt til varig eie eller bruk; andre eiendeler er omløpsmidler. Normal trekkes skillet mellom anleggsmidler og omløpsmidler med utgangspunkt i at omløpsmidler forventes å bli anvendt eller realisert i løpet av ett år. Elementer som inngår i virksomhetens varekretsløp, herunder varelager og kundefordringer, skal uansett klassifiseres som omløpsmidler uavhengig av når virksomheten faktisk anvender/realiserer disse eiendelene i produksjonsprosessen.I balanserapporten representerer aktivasiden debetsiden (plussiden), hvor eiendelene kan stilles opp side om side med passiva, som representerer kreditsiden (minussiden). I slik oppstilling ligger aktiva til venstre og passiva til høyre. Saldoen på ethvert nivå i regnskapet regnes ut ved å summere plussiden og trekke fra summen av minussiden.


== Se også ==
Passiva


== Referanser ==
Jeonju World Cup Stadium

Jeonju World Cup Stadium er et fotballstadion i Jeonju i Sør-Korea som ble bygd til fotball-VM 2002 i Sør-Korea og Japan. Kapasiteten er på 42 391 og er hjemmebanen til det sørkoreanske fotballaget Jeonbuk FC.


== Kamper i VM 2002 ==
Gruppespill, 7. juni 2002: Spania – Paraguay 3–1
Gruppespill, 10. juni 2002: Portugal – Polen 4–0
Åttendedelsfinale, 17. juni 2002: Mexico – USA 0–2
Tortola

Tortola er den største og mest befolkede øya tilhørende De britiske Jomfruøyer. Tortola har en befolkning på 23 908 og øyas største by er Road Town, som også er hovedstad for De britiske Jomfruøyer. Høyeste fjell er Mount Sage på 530 moh.


== Eksterne lenker ==
(en) De britiske Jomfruøyers turistbyrås hjemmeside om Tortola Arkivert 16. februar 2017 hos Wayback Machine.
Glasgow internasjonale lufthavn

Glasgow internasjonale lufthavn (IATA: GLA, ICAO: EGPF) ligger omkring tretten kilometer vest for Glasgow sentrum, nær byene Paisley og Renfrew i Renfrewshire. Den er Skottlands travleste flyplass, og den sjette travleste i Storbritannia i 2005. Den var også den første flyplassen i Skottland som håndterte over en million passasjerer i løpet av en måned. 
Lufthavnen er en navflypass for Loganair, Easyjet og Flyglobespan.


== Ruter og selskaper ==

Aer Lingus (Dublin)
Air Malta (Malta)
bmi regional (København, Leeds/Bradford, Manchester)
bmibaby (Birmingham, Cardiff, East Midlands)
British Airways (London-Gatwick, London-Heathrow)
flys av Loganair (Barra, Benbecula, Campbeltown, Islay, Isle of Man, Kirkwall, Londonderry, Stornoway, Sumburgh, Tiree)
flys av BA CityFlyer (London-City)
easyJet (Alicante, Belfast-International, Berlin-Schönefeld, Bristol, Geneva, Ibiza, London-Gatwick, London-Luton, London-Stansted, Málaga, Palma de Mallorca)
Emirates (Dubai)
Flybe (Belfast-City, Birmingham, Exeter, Guernsey, Jersey, Manchester, Norwich, Southampton)
Flyglobespan (Alicante, Athen, Barcelona, Boston, Calgary, Faro, Fuerteventura, Heraklion, Ibiza, Lanzarote, Mahon, Málaga, Palma de Mallorca, Paphos, Pula, Orlando-Sanford, Tenerife-South, Toronto-Hamilton, Vancouver]
Icelandair (Reykjavík-Keflavík)
KLM (Amsterdam)
flys av KLM Cityhopper (Amsterdam)
Pakistan International Airlines (Lahore)
Pegasus Airlines (Tyrkia sommerrute)
Scandinavian Airlines System (Stockholm-Arlanda)
Thomsonfly (Palma de Mallorca)
Virgin Atlantic (Orlando) sommerrute
Zoom Airlines (Calgary, Halifax [sommerrute], Ottawa [sommerrute], Toronto-Pearson, Vancouver)


== Terrorangrep ==

Terrorangrepet mot Glasgow lufthavn 30. juni 2007 fant sted da en mørk grønn Jeep Cherokee den 30. juni 2007 klokken 15.11 lokal tid ble kjørt inn i terminalbygningen på Glasgow internasjonale lufthavn i Renfrewshire i Skottland og satt i brann. Bilen eksploderte og forårsaket en kraftig brann, hvor en av de to mistenkte ble alvorlig skadet og fire tilfeldige sivile ble lettere skadet.


== Eksterne lenker ==
Offisielt nettsted 
(en) Glasgow International Airport – kategori av bilder, video eller lyd på Commons 
Glasgow lufthavn på World Aero Data Arkivert 17. oktober 2007 hos Wayback Machine. (engelsk)
«Glasgow airport news stories» på UK Airports (engelsk)
 Glasgow internasjonale lufthavn hos Wikivoyage (engelsk)
Primus inter pares

Primus inter pares (gresk: Πρῶτος μεταξὺ ἴσων, prōtos metaxỳ ísōn) er et latinsk uttrykk for «den fremste (første) blant likemenn». Det er en funksjonsbeskrivelse som brukes om den som er anerkjent som leder eller talerør for en gruppe, men som ikke har høyere rang eller nødvendigvis instruksjonsmyndighet over resten av gruppen.Et eksempel er kardinalkollegiet i den katolske kirke, der dekanen som primus inter pares har noen representative og koordinerende oppgaver, men uten å være overordnet de andre kardinalene i egentlig forstand. Et annet eksempel er universiteter, der verv som rektor og dekan tradisjonelt gjerne er ansett som et administrativt og representativt tilleggsansvar for professorer som innehar vervene, men uten at de står over de andre professorene i rang. Begrepet kan også brukes om situasjoner der lederskapet har et uformelt preg og der personen ikke har annen myndighet over sine likemenn enn den som følger av vedkommendes anerkjennelse i gruppen, som kan skyldes ansiennitet, alder eller tradisjon. I de lutherske folkekirkene i Norden brukes uttrykket som en beskrivelse av at erkebiskopen (Sverige og Finland) eller den ledende biskopen (Danmark og Norge) er en symbolsk leder som ikke er kirkerettslig overordnet de andre biskopene.
I George Orwells politisk-allegoriske romanen Kamerat Napoleon (engelsk originaltittel Animal Farm), utgitt 1945, fremmes det et motto: «Alle er like, men noen er mer like enn andre». Det er en variant av «den fremste blant likemenn»


== Referanser ==


== Se også ==
Preses i Bispemøtet